精靈勇士退出 第5場盃賽得番8駒上陣
2024年04月01日 13:02
東網電視
更多新聞短片
第5場「精靈勇士」退出,並沒有後備馬補上,只餘下8駒參戰。
馬會啱啱公布禮拜三沙田泥地夜賽,第5場二班泥地1200米香港中華出入口商會70周年盃嘅參戰馬「精靈勇士」已經退出比賽,由於今場並沒有後備馬關係,因此最終只餘下8駒角逐。
「精靈勇士」自季初贏咗場二班1000米直路賽後,一直表現平平,剛戰於田草直路賽跑第11名後,原本打算轉跑泥地改用徒弟黃智弘減10磅出擊,可惜最終退出比賽。